Diari Oficial de la Generalitat Valenciana


Sumari del DOGV 7951, del 04-01-2017 (2016/10740)

RESOLUCIÓ de 28 de desembre de 2016, de la Direcció General d'Universitat, Investigació i Ciència, per la qual s'adjudiquen i es deneguen beques per a la realització d'estudis universitaris durant el curs acadèmic 2015-2016 en les universitats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7951

Data del DOGV
:   04-01-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10411


Data del document
:   28-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 de desembre de 2016, de la Direcció General d'Universitat, Investigació i Ciència, per la qual s'adjudiquen i es deneguen beques per a la realització d'estudis universitaris durant el curs acadèmic 2015-2016 en les universitats de la Comunitat Valenciana. [2016/10037]  
En compliment del que estableix l'article 27 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris en les universitats de la Comunitat Valenciana, i l'apartat vint-i-huit de la Resolució de 28 de juny de 2016, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2015-2016 en les universitats de la Comunitat Valenciana, i de conformitat amb el resum econòmic definitiu comunicat per les comissions de selecció, per delegació del conseller d'Educació, Investigació, Cultura i Esport, resolc:  
  
  
Primer  
Adjudicar la beca per a la realització d'estudis universitaris durant el curs acadèmic 2015-2016 en les universitats de la Comunitat Valenciana als sol·licitants que compleixen els requisits establits en la Resolució de 28 de juny de 2016, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2015-2016 en les universitats de la Comunitat Valenciana, i que figuren en l'annex I d'aquesta resolució.  
  
Segon  
Denegar la beca als sol·licitants que figuren en l'annex II d'aquesta resolució, per no complir algun o alguns dels requisits establits en la Resolució de 28 de juny de 2016, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2015-2016 en les universitats de la Comunitat Valenciana.  
  
Tercer  
Ordenar la publicació de les relacions de sol·licitants a qui es concedeix o es denega la subvenció en el Diari Oficial de la Generalitat Valenciana.  
  
Quart  
La relació de sol·licituds de beca estimades i desestimades es publicarà en la pàgina web de la Conselleria d'Educació, Investigació, Cultura i Esport que s'indica a continuació:  
http://www.ceice.gva.es/web/universidad/becas-de-estudios-universitarios  
  
Cinqué  
Lliurar a cada universitat pública de la Comunitat Valenciana l'import de les taxes per serveis acadèmics universitaris no satisfets pels alumnes beneficiaris de la beca, per a procedir a la seua compensació, d'acord amb el que estableix l'article 28 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques, en la quantia següent:  
  
Universitat de València-Estudi General 1.219.931,07 -  
Universitat Politècnica de València 662.260,32 -  
Universitat d'Alacant 693.288,09 -  
Universitat Jaume I de Castelló 299.277,83 -  
Universitat Miguel Hernández d'Elx 357.141,17 -  
Total 3.231.898,48 -  
  
Sisé  
Abonar a les universitats privades de la Comunitat Valenciana que s'indiquen a continuació l'import de les beques, en concepte de despeses de matrícula, dels alumnes beneficiaris de les ajudes convocades per Resolució de 28 de juny de 2016, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2015-2016, d'acord amb el que estableix l'apartat segon punt 3 de la resolució, en la quantia següent:  
  
Universitat Cardenal Herrera-CEU 1.119,60 -  
Universitat Catòlica de València Sant Vicent Màrtir 4.442,64 -  
Total 5.562,24 -  
  
Les universitats privades de la Comunitat Valenciana transferiran als alumnes beneficiaris de la beca la quantia determinada en l'annex de la present resolució, d'acord amb el que estableix l'article 29.2 de l'Ordre 21/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a la realització d'estudis universitaris en les universitats de la Comunitat Valenciana.  
  
  
Seté  
Aquestes ajudes s'adjudiquen a càrrec de l'aplicació pressupostària 86.47.22.385.52.1, línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat per a 2016, dotada amb un import global de 09.794.606 euros. De l'import es destina un màxim de 3.300.000 euros per a finançar els costos estimats de la convocatòria de beques per a la realització d'estudis universitaris durant el curs acadèmic 2015-2016. La Resolució de 28 de juny de 2016 estableix per a aquesta convocatòria un import global màxim de 3.000.000 ?, sent aquest crèdit ampliat per import de 300.000 - mitjançant Resolució de 16 de desembre de 2016, de la Conselleria d'Educació, Investigació, Cultura i Esport.  
L'import de les beques concedides per aquesta resolució ascendeix a 3.237.460,72 ?.  
  
Huité  
Aquesta resolució produirà efectes des del moment de la seua firma.  
  
Contra la present resolució, que posa fi a la via administrativa, es podrà interposar un recurs potestatiu de reposició davant del conseller d'Educació, Investigació, Cultura i Esport en el termini d'un mes a comptar de l'endemà de la seua publicació en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o plantejar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 28 de desembre de 2016. La directora general d'Universitat, Investigació i Ciència: Josefina Bueno Alonso.